मुलि जगाया खमायनाय आरो बांसिन बाहाय जानायनि थाखायनो बेसेन बांनायनि जाहोन होननानै बुंनो हायो। बे बेलायाव साननायनि सम सफैबाय। गावनि बारियाव मैगं-थायगंफोरनि आबाद मावनायनि सायाव साननो गोनां जानानै फैथारबाय। दा नोगोर-थावनफोराव एसे जायगा मोनब्लानो टाबफोराव आबाद मावनो हायो। मोनसे सम दंमोनदि गामिनि सुबुंफोरा संख्रिनि बादै गुबुन मुवा-बेसादफोर बायामोन। गावनि आबादनि फसल सबाय, थावगुबै, गुरुमिथाय, दाव-हांसो, फख्रिनि ना लोगोसे मोसौ-अमा-बोरमा खानो थाखाय फाथोनि आबाद मावोमोन। दिनै जेसेबां गोदानथि जादों एसेबांनो नखरारि दिहुनथाया खमायनो हमनाय नुनो मोननाय जायो। बिनिखायनो जों हाथाय-बाजाराव जलंगा लानानै हाथाय खालामा बालानो , खाथिनि हाखौ गारसोनानै दोनब्लानो मुवा-बेसादफोरनि बेसेना खमाया होननानै साननो गोनां जादों। बिनिखायनो मुवा-बेसादफोरनि बेसेन बांनायखौ सोनारा बालानो गावनो एफा-एनै आबाद मावनानै नखरनि नांगौ मुवा-बेसादफोरखौ जगायनानै लानो हायैनि जेबो गोब्राब खामानि नङा। बे साननाया दिनै समनि थिननाय ।